open-index/open-wikipedia-markdown huggingface dataset:
Rikets sanger

**Rikets sanger** er den alminnelige betegnelsen på de religiøse sangene til Jehovas vitner. 

Bibelstudentene, som utviklet seg til dagens Jehovas vitner, begynte tidlig å trykke og utgi salmer. I tidens løp har Vakttårnets bibel- og traktatselskap utgitt en rekke sangbøker. I den første tiden gjorde de bruk av flere kjente salmer. De laget også noen egne tekster som ble sunget til melodier av kjente komponister. 
 
I den tidligste tiden utgav de blant annet en sangbok som ble kalt *Songs of the Bride* (1879) og som inneholdt 144 sanger. Senere gav de ut en større samling, *Poems and Hymns of the Millennial Dawn* (1890), som inneholdt 333 sanger og 151 dikt, hvorav de fleste var verk av kjente forfattere. I februar 1896 var et helt nummer av *Vakttårnet* viet offentliggjøringen av 11 sanger. I 1900 kom det ut et hefte med 82 sanger. Det ble kalt *Zion's Glad Songs*. De fleste eller alle tekstene i disse to samlingene var skrevet av Bibelstudenter. I 1925 kom det også ut en sangbok som var spesielt beregnet på barn. Den ble kalt *Kingdom Hymns* og inneholdt 80 sanger. I 1928 gav Bibelstudentene ut en sangbok som het *Songs of Praise to Jehovah*. Den inneholdt 337 sanger. Man forsøkte da i større grad å komme bort fra tekster med innhold som ikke var representativt for læren.

På slutten av 1930-tallet sluttet imidlertid sang å være et fast element i de lokale forsamlingene. I 1944 gjenopptok man sang i menighetene, og fra nå av ble det gjort mer for at samlingen skulle bli særegen for Jehovas vitner. Sangboken *Kingdom Service Song Book* ble utgitt det året, og den inneholdt 62 sanger. Den følgende sangboken var *Songs to Jehovah's Praise* (1950) med 91 sanger. Den inneholdt fremdeles noen sanger som ble sunget til melodier av kjente komponister. Etter den kom *Singing and Accompanying yourselves with Music in your Hearts* (1966) med 119 sanger. Disse sangene omhandlet et vidt spekter av bibelske temaer. 

Deretter kom *Sing Praises to Jehovah* i 1984, som senere kom ut på norsk som *Syng lovsanger for Jehova*. Dette var en samling på 225 sanger som alle var skrevet av personer som selv har vært Jehovas vitner. 

I 2009 ble det kunngjort at en ny sangbok skulle bli tatt i bruk, *Syng for Jehova*. Den ble tatt i bruk fra og med 2010. Den inneholder 135 sanger. Av disse er 33 nye. Flere sanger har gjennomgått endringer når det gjelder teksten. Noen melodier har også gjennomgått visse endringer. Noen sangtekster synges til nye melodier, og noen melodier brukes til nye tekster.

Hver sang har noen skriftsteder knyttet til seg som passer til det emnet sangen tar opp. Sangene tar opp forskjellige temaer, som Guds Ord, hyllest til Gud, beskrivelser av Jesus, og kristen livsførsel.

## Kilder
* *Vakttårnet* 15. oktober 1986, s. 23-24
* *Vakttårnet* 1. desember 1987, s. 26-27
* *Jehovas vitner – forkynnere av Guds rike*, s. 240-241
* *[http://wol.jw.org/no/wol/d/r3/lp-n/302011018#p33 Jehovas vitners årbok 2011*, s. 17-21]
* *[http://wol.jw.org/no/wol/d/r3/lp-n/302013011#p49 Jehovas vitners årbok 2013*, s. 24-25]
* *[http://www.jw.org/no/publikasjoner/musikk-sanger/ Rikets sanger]*
Kornbrunbeger

**Kornbrunbeger** (*Cladonia pyxidata*) er en lavart i slekten begerlav (Cladonia). Thallus (plantelegemet) består av et tynt lite horisontalthallus – et basalskjell – med flere inntil 3&nbsp;cm høye podetier (vertikalthallus). Fargen er grønn eller grågrønn. Vokser som regel på marken – sjelden på trær. Meget vanlig i hele landet.

Kornbrunbeger kan forveksles med pulverbrunbeger (*Cladonia chlorophaea*) og melbeger (*Cladonia fimbriata*).

## Litteratur
Krog, Hildur/Østhagen, Haavard/Tønsberg, Tor: *Lavflora. Norske busk- og bladlav*, Oslo 1994, ISBN 82-00-41445-0

## Eksterne lenker
*
Act of Uniformity

**Act of Uniformity** kan vise til fire engelske lover som regulerte landets religionspolitikk:

* Act of Uniformity 1549
* Act of Uniformity 1552
* Act of Uniformity 1559
* Act of Uniformity 1662
Natasha Bedingfield

**Natasha Bedingfield** (født 26. november 1981 i London) er en engelsk sanger.

I tenårene startet Natasha, broren Daniel Bedingfield og lillesøsteren Nikola et band sammen, The DNA Algorythm, som var ei R&B-influert gruppe, men de spilte også garage og pop.

## Diskografi
### Studioalbum
* *[[Unwritten]]* (september 2004)
* *[[N.B.]]* (april 2007)
* *Pocketful Of Sunshine* (22. januar 2008 i USA)

### Singler
* *Single* (juni 2004)
* *These Words* (september 2004)
* *Unwritten* (februar 2005)
* *I Bruise Easily* (mai 2005)
* *The One That Got Away* (mai 2006)
* *I Wanna Have Your Babies* (15. januar 2007)
* *Soulmate*  (april 2007)
* *Pocketful Of Sunshine* (januar 2008)

## Referanser


## Eksterne lenker
* 
* 
* 
*
Act of Uniformity 1552

***Act of Uniformity 1552*** var en lov vedtatt av Det engelske parlamentet i 1552, under Edvard I. 

Loven var et av flere skritt mot å gjøre England til et mer protestantisk land. Den erstattet *[[Act of Uniformity 1549]]* ved å innføre en ny utgave av *[[Book of Common Prayer]]*.

Det ble også innført straff for de som ikke deltok i gudstjenester hvor bønneboken ble brukt. For første gangs forseelse var straffen seks måneders fengsel, for annen gang ett år og for tredje gangs forseeelse livstid. 

Loven ble opphevet av Maria I i 1553.
Jonni Myyrä

**Joonas «Jonni» Myyrä** (født 13. juli 1892, død 22. januar 1955) var en finsk spydkaster. Hans deltok for første gang i OL i Stockholm 1912, der han ble nummer 8 i spydkast. 

Under OL 1920 i Antwerpen vant han gull foran tre landsmenn, og forsvarte tittelen under OL 1924 i Paris. Han deltok ikke i 1928, da han tidligere hadde reist til USA på grunn av økonomiske problemer i hjemlandet. Han kom aldri tilbake til Finland, og døde i San Francisco i 1955. 
Under OL 1920 i Antwerpen kom han på tolvteplass i diskos og i femkampen kom han på nittende og sisteplass, han deltok i kun en øvelse.

## Eksterne lenker
*
Compiz

**Compiz** er en kompositt vindushåndterer som gjør nytte av OpenGL for Xgl og AIGLX. Compiz er kompatibelt med et hvilket som helst X-basert skrivebordsmiljø, inkludert GNOME 2, KDE og Unity. GNOME 3 benytter Mutter til fordel for X.

Bruk av OpenGL flytter tegne-belastning fra prosessoren til GPU, dersom det finnes en tilgjengelig GPU. Det medfører et mer responsivt skrivebord, samtidig som det frigjør prosessorkraft som kan benyttes til nødvendige operasjoner, og fører til et mer visuelt estetisk skrivebordsmiljø.

I dag har Compiz og avstikkerprosjektet Beryl fusjonert. I det nye prosjektet er **Compiz** navnet til vindushåndtereren og **Compiz-Fusion** navnet til et sett med utvidelser.

## Historie
Compiz var den første kompositt vindushåndtereren som tok i bruk (GPU-akselerert) OpenGL og 3D effekter for å vise et Linux skrivebord. 30. mars 2007 annonserte Compiz og Beryl utviklerne at Compiz og Beryl skulle slås sammen til samme prosjekt.

## Compiz-Fusion
Compiz er laget for å støtte ulike utvidelser, som også gir ulike effekter og funksjoner.

Etter Compiz-Beryl-fusjonen ble **Compiz-Fusion** (med bindestrek) navnet på et sett med utvidelser til vindushåndtereren, som utvikles i et underprosjekt til Compiz. Compiz-Fusion består av en kombinasjon og videreutvikling av Beryls og *Compiz-Extras* kildekode. *Compiz-Fusion* er også navnet til brukernettverket som utvikler og bruker utvidelsene.

Compiz-Fusion består blant annet av følgende utvidelser:

## Galleri

Fil:Ubuntu Feisty Compiz Cube.png|Compiz blir forhåndsinstallert med Ubuntu 7.04, men må oppdateres for å få tilgang til Compiz-Fusion.
Fil:Xgl transparency.png|Compiz med gjennomsiktige vinduer.
Fil:Xgl window minimization.png|Her vises Place-utvidelsen.
Fil:Xgl window switching.png|Her vises Switcher, som også viser sanntidsvideoavspilling i miniatyrvisningen.
Fil:Beryl-Scale.png|Her vises Scale-utvidelsen.
Fil:Beryl cube 2.png|3D utvidelsen sammen med Cube.


## Se også
* Metacity
* XGL
* AIGLX
* Beryl
* Compiz-Fusion
* GNOME
* Ubuntu
* Linux

## Referanser


## Eksterne lenker
* 
*  Compiz Fusion Install? (engelsk) – Installasjonsinstrukser for Ubuntu.
Canyonlands nasjonalpark

**Canyonlands nasjonalpark** ligger i nærheten av byen Moab og Arches nasjonalpark i delstaten Utah, USA. Den ble opprettet som nasjonalpark 12. september 1964 og dekker et område på 1366&nbsp;km².

Canyoner som elvene Colorado og Green har skåret ned i Colorado-platået deler området i 3 hoveddeler:

* Island in the Sky i nord
* The Needles i sørøst
* The Maze i vest

I tillegg til de tre hovedområdene er det en separat del i nord som kalles Horseshoe Canyon.

## Geografi
Områdene «Island in the Sky» og «Needles» kan nås via asfaltert vei fra US Route 191 som går gjennom Moab. «The Maze» er det mest utilgjengelige av de tre områdene og kan bare nås via grusveier fra vestsiden. Det er ingen veiforbindelse mellom områdene gjennom selve parken, det kan derfor ta mange timer med bil å kjøre fra det ene til det andre området.

«Island in the Sky» er en stor og flat mesa nord i parken mellom Colorado River og Green River med mange flotte utsiktspunkter ned på «the White Rim», som er et sandstensplatå ca. 365 meter lavere, mens elvene er enda ca. 300 meter  lavere enn det.

## Se også
* Nasjonalparker i USA

## Eksterne lenker
*
Bernard Fellay

**Bernard Fellay** (født 12. april 1958 i Sierre i Wallis i Sveits) er katolsk biskop og generalsuperior for det tradisjonelle St. Pius X-broderskapet.

## Liv og virke
Fellay studerte fra 1977 ved St. Pius X-broderskapets presteseminar i Ecône i den sveitsiske kantonen Wallis, og ble presteviet av broderskapets grunnlegger, erkebiskop Marcel Lefebvre, i 1982. Han ble samtidig utnevnt til økonom ved broderskapets generalhus og hadde forskjellige pastorale oppgaver.

30. juni 1988 ble han, sammen med tre andre kandidater, bispeviet av Marcel Lefebvre. 2. juli I 1994 ble Fellay valgt til generalsuperior for St. Pius X-broderskapet. I juli 2006 ble han gjenvalgt for tolv nye år av generalkapitlet.

I 2006 var han i privat audiens hos pave Benedikt XVI, og i juli 2007 hilste Fellay pavens motu proprio *[[Summorum Pontificum]]* velkommen. Han uttalte at pavens apostoliske brev gir Kirken tilbake sin liturgiske tradisjon og klart anerkjenner det faktum at den tridentinske messe aldri ble forbudt.

Ekskommunikasjonen av de fire ble opphevet av Pavestolen i januar 2009.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop Charles-Albert-Joseph Lecomte (1867-1934) *1921
* Kardinal Achille Liénart (1884-1973) *1928
* Erkebiskop Marcel Lefebvre (1905-1981) *1947
* Biskop *Bernard Fellay* (1905-1981) *1947

## Referanser
Act of Uniformity 1549

:*Se [[Act of Uniformity]] for andre lover med samme navn.*
***Act of Uniformity 1549*** (*2 & 3 Edward VI, c. 1*) var en lov vedtatt av Det engelske parlamentet i 1549, under Edvard VI. 

Loven foreskrev at liturgien i *[[Book of Common Prayer]]* var den eneste lovlige form for gudsdyrkelse i England. Inntil dette året var det vanlig at man brukte det latinske missalet med bare noen mindre endringer. 

*Act of Uniformity* var svært kontroversiell, og det ble såvidt flertall for den i Parlamentet. Blant de atten biskopene i House of Lords stemte ti for og åtte mot. Enkelte steder i landet brøt det ut opprør, hvorav det mest alvorlige var bønnebokopprøret i Cornwall og andre deler av det sørvestlige England. 

Loven ble i 1552 erstattet av *[[Act of Uniformity 1552]]*, hvor det ble innført en ny versjon av *Book of Commons Prayer*.
José Ramón Arxó

**José Ramón Arxó** eller **Lu Ruose** (født 6. juni 1663 nær Huesca i Spania, død i 29. juli 1711 i Alicante i Aragón) var katolsk kinamisjonær tilhørende jesuittordenen. Han virket i Kanton, Shaanxi og Guilin. Han var visitator av jesuittenes misjoner 1706-1708, og ble så kalt til Roma. Han forlot Macao i 1708 om kom til Spania, der han døde i 1711.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
*Liste over kinamisjonærer tilhørende jesuittordenen
Rovereto

**Rovereto** er den nest største byen i den norditalienske provinsen Trentino. Den ligger ved elven Adige. Rovereto har et kjent krigsmuseum og siden 2002 et av Italias største kunstmuseer.
## Referanser


## Eksterne lenker
*
Eirik Skjælaaen

**Eirik Skjælaaen** (født 1974) er en norsk tidligere fotballspiller.

Skjælaaen var midtbanespiller i Brann i sesongene 1995 til 1997. Etter å ha blitt degradert til Branns U-lag i 1998, fortsatte han karrieren i Fyllingen. Han har også spilt for Haugesund (utlån) og Bergen Nord.

Han spilte 48 seriekamper for Brann og scoret 7 mål. Høydepunktet i karrieren må utvilsomt være deltagelse i UEFA-cupen i 1997 der PSV Eindhoven ble utslått, og Brann gikk til kvartfinale mot FC Liverpool som de tapte.

Skjælaaen gikk også gradene på de norske U-landslag, fra U-15 til U-18.

Han har også prøvd seg i sandfotball og stilte på det skandinaviske laget i European Pro Beach Soccer League (EPBSL) i 2001 sammen med blant annet Thomas Ravelli.

I dag jobber Skjælaaen som leder, i DNB Finans, Autolease.

## Referanser


## Eksterne lenker
*
Sam Gemar

**Charles Donald «Sam» Gemar** (født 4. august 1955, i Yankton, Sør-Dakota) er en amerikansk tidligere astronaut med grad av oberstløytnant.

Han har deltatt på tre romferder, alle som ferdsspesialist:

* STS-38 (1990)
* STS-48 (1991)
* STS-62 (1994)

## Referanser
Pergine Valsugana

**Pergine Valsugana** er en by i den italienske provinsen Trentino. Den ligger fem kilometer øst for Trento i dalen Valsugana, der Valle del Fersina munner ut i denne.

## Referanser


## Eksterne lenker
*
Arco

:*Flere betydninger*: ARCO – Atlantic Richfield Oil Company

**Arco** er en by som ligger fem kilometer nord for Gardasjøen i den italienske provinsen Trentino. Arco er et populært utgangspunkt for klatre- og terrengsykkelturer.

På grunn av sitt milde klima var Arco på slutten av 1800-tallet vinterresidensen for det østerriksk-ungarske keiserhoffet. Fra denne tiden stammer mange praktfulle representasjonsbygninger, bl.a. i jugendstil.

I byens sentrum ligger en fjellknaus med middelalderruinene til Arcos borg.

## Befolkningsutvikling

## Klima

## Referanser


## Eksterne lenker
*
Riva del Garda

**Riva del Garda** (tysk: Reiff) er en italiensk by med ca. 15 100 innbygger i den autonome provinsen Trento i regionen Trentino-Syd-Tirol.

## Beliggenhet

Byen ligger 70 moh i den nordvestlige hjørnet av Gardasjøen, også kalt Benàco. Riva avgrenses i vest av Monte Rocchetta (1575 moh) og i øst av Monte Brione (376 moh). Lengre øst kneiser Monte Baldo (2218 moh). Riva ligger på en av de mest spektakulære stedene ved Gardasjøen.

## Klima
Vintrene er moderat kalde og solfylte med en del snø. Somrene er varme, men sjelden glovarme eller trykkende. Det er gjerne bris på ettermiddagen og en del spredte tordenvær om nettene.

## Historie

Arkeologiske funn viser at stedet var befolket allerede i romertiden.

Riva hørte tidligere til Habsburgmonarkiet, men med Saint-Germain-traktaten etter første verdenskrig ble Riva og resten av Syd-Tirol innlemmet i Italia.

Fram til slutten av første verdenskrig var Riva en festning og ble under krigshandlingene påført store skader. Deler av festningsanlegget er likevel intakte. Lettest ser man strandbatteriene *San Nicolo* ved lystbåthavnen og *Bellavista* helt i det nordvestligste hjørnet av sjøen.

## Næringsliv og turisme

Byen har en del industriaktivitet, som papirfremstilling, men turisme er den viktigste næringen. Området har gode muligheter for fjellvandring og terrengsykling. Riva er det mest brukte stedet for å avslutte alpekryssinger på terrengsykkel – en populær ferieform i Mellom-Europa. Terrengsykkelrittet Transalp Challenge har målgang i Riva.

## Severdigheter
* *Rocca di Riva* er en festning fra 1100-tallet som ligger nede ved sjøen omgitt av en kanal. Inne i festningsområdet arrangeres det kulturelle aktiviteter, spesielt i sommermånedene. Festningen er tilgjengelig via en heve/senkebro.
* *Museo Civico*  rommer utstillinger av malerier og arkeologiske funn, og er plassert i *Rocco di Riva*.
* *Torre Apponale* er et litt skjevt klokketårn fra 1220.

## Referanser


## Eksterne lenker
* 
* Interaktivt 360° panorama over Riva del Garda (engelsk)
Livigno

**Livigno** er den eneste italienske kommunen som ligger nord for Alpenes hovedvannskille. Kommunen hører til Lombardia, som den grenser til i sydøst, men er på de resterende sidene omgitt av den sveitsiske kantonen Graubünden. Den eneste direkte forbindelsen til Italia (i retning Bormio) skjer over Foscagnopasset, som var vinterstengt frem til 1950-tallet. Andre forbindelser til omverdenen er Livignopasset (som også er vinterstengt) til Valposchiavo og Munt La Schera-tunnelen (som er nattstengt) til Engadin. På grunn av sin isolerte og alpine beliggenhet har Livigno en spesiell status som tollfritt område.

Geografisk sett er Livigno en dal som strekker seg fra Livignopasset i syd mot Lago di Livigno i nord. Dalen ligger gjennomgående høyere enn 1800&nbsp;moh. og er på alle sider omgitt av Livigno-Alpene med flere topper på over 3000&nbsp;moh. Livigno hører til Svartehavets tilsigsfelt (ikke Middelhavets, som resten av Italia). Dalens elv, som heter Spöl, renner gjennom Lago di Livigno, er nemlig en bielv til Inn.

Livigno fikk innrømmet full autonomi fra Graubünden på 1600-tallet. Dalen har alltid hatt stor geostrategisk betydning for Lombardia (og senere Italia). I den senere tid har Livigno også blitt et vintersportssted.

## Referanser


## Eksterne lenker
*
Punktblokk

**Punktblokk** er en frittliggende boligblokk med en inngang og flere leiligheter i hver etasje konsentrert rundt den felles oppgangen. Blokken kan ha ulik utforming, både kvadratisk, trekantet og stjerneformet plan. Det er leiligheter i alle retninger, slik at bebyggelsen ikke har noen tydelige for- eller bakside.

## Eksterne lenker
* Punkthus i Store norske leksikon
Faraomaur

**Faraomaur** er en maurart som antagelig er opprinnelig hjemmehørende i Asia, men som med tiden har spredd seg til store deler av verden.

Maurene har et nesten gjennomsiktig utseende. De lever i grupper som kan inkludere flere dronninger. Unge dronninger parer seg uten å forlate gruppen. Nye grupper dannes ved at en del av maurene forlater gruppen.

Faraomaur er beryktede skadedyr. De kan ta bolig inne i bygninger der de kan gjøre skade på materiell. De utgjør ikke minst et problem på sykehus. Man har bekjempet dem ved å legge ut forgiftet åte som består av malt storfelever tilsatt et bormiddel som borsyre eller boraks.

## Eksterne lenker
*
Josy Barthel

**Joseph «Josy» Barthel** (født 24. april 1927 i Mamer, død 7. juli 1992) var en luxembourgsk friidrettsutøver. Han vant overraskende gullmedaljen på 1500 meter i OL 1952 i Helsingfors.

Barthels første internasjonale meritt var gull på 800 meter i militær-VM i Berlin i 1947. Året etter, da militær-VM ble arrangert i Brussel, vant han både 800 og 1500 meter.

I OL 1948 i London kom Barthel på 9.-plass i finalen på 1500 meter. Deretter vant han student-VM i 1949 (1500 m) og 1951 (800 og 1500 m). Det absolutte høydepunktet i Barthels karriere kom i OL i 1952, da han overrasket publikum og seg selv ved å vinne 1500-meteren etter en meget sterk spurt. Han deltok også i OL 1956 i Melbourne, og la deretter opp som idrettsutøver. 

I 1962 ble Barthel president for Luxembourgs friidrettsforbund, og fra 1973 til 1977 var han president i landets olympiske komité. Han var også medlem av Luxembourgs regjering.

Luxembourgs nasjonalstadion, hjemmebanen for , er oppkalt etter ham (Stade Josy Barthel). 

## OL-medaljer
* 1952  Helsingfors -  **Gull** i friidrett, 1500 meter 

## Referanser

## Eksterne lenker
*
Riva

**Riva** er navnet på en rekke kommuner:
* i Italia
** Riva del Garda
** Riva di Solto
** Riva Ligure
** Riva presso Chieri
** Riva Valdobbia
* i Sveits
** Riva San Vitale
* i Tyrkia
** Riva (Tyrkia)

* Riva (band)
Green River

**Green River** kan ha flere betydninger:

* Green River (Colorado River), en sideelv til Colorado River i det vestlige USA
* Green River (Kentucky), en sideelv til Ohio River i Kentucky
* Green River (Wyoming), en by i delstaten Wyoming i USA
* Green River (Britisk Columbia), et område i Great Bear Rainforest langs nordvestkysten av Britisk Columbia i Canada
* Green River (band), et grunge-band dannet i Seattle i 1984
* Green River (album), det tredje albumet til det amerikanske bandet Creedence Clearwater Revival
Green River (Colorado River)

:*For elva med samme navn i Kentucky, se: [[Green River (Kentucky)]].*
**Green River** er en nordlig tilførsels- og sideelv til Colorado. Den er  lang og ligger i det vestlige USA. Nedbørfeltet dekker deler av Wyoming, Utah og Colorado. 

## Elveløp
Elva har sin kilde i Wind River Range i Wyoming. Den første jernbanen over Rocky Mountains, bygd av Union Pacific Railroad (1864-1869), fører over Green River nær *[[Citadel Rock]]* i Wyoming.

Elven renner så gjennom Utah på det meste av sin ferd, men er innom Colorado i ca. 64 km lengde. Mye av elveløpet går gjennom Colorado-platået med noen av de mest spektakulære canyonene i USA; under sin kurs gjennom Uinta Mountains danner den en veldig canyon, *[[Lodore Gate]]*, 1200 kilometer lang. 

Dette er den største sideelven til Colorado River, med en gjennomsnittlig vannføring på . Den forener seg med Colorado River vest for Monticello i Utah, i Canyonlands nasjonalpark.

## Sideelv eller kildeelv?
Green Rivers status som sideelv til Colorado River ble til av politiske grunner. Tidligere regnet man det slik at Colorado River begynte der Green River sluttet. Her var det et elvemøte, og den andre kildeelven til Colorado bar navnet *Grand River*.  I 1921 bad kongressrepresentanten Edward T. Taylor (fra Colorado) om at Congressional Committee on Interstate and Foreign Commerce endret Grand Rivers navn og status til Colorado River. 

Den 25. juli 1921 ble navneskiftet offisielt i *House Joint Resolution 460*, mot protester reist fra representanter fra Wyoming og Utah og fra United States Geological Survey som påpekte at Green Rivers nedbørsfelt var klart større enn Grand Rivers, selv om Grand førte et høyere vannvolum der den møtte Green.

## Referanser


## Eksterne lenker
* 
* The Green River  Utah State History
Fighting the World

***Fighting the World*** er heavy metal-bandet Manowar sitt femte studioalbum. Det ble sluppet i 1987.

## Sporliste
# «Fighting the World» – 3:46
# «Blow Your Speakers» – 3:36 
# «Carry On» – 4:08
# «Violence and Bloodshed» – 3:59
# «Defender» – 6:01
# «Drums of Doom» – 1:18
# «Holy War» – 4:40
# «Master of Revenge» – 1:30
# «Black Wind, Fire and Steel» – 5:17

## Annet
* «Defender» har deler av en tale av Orson Welles. Albumet ble sluppet ut 2 år etter at Welles døde.
* «Blow Your Speakers» ble kåret til en av de 40 verste heavy metal-sangene noensinne av musikkanalen VH1.

## Personell
* Eric Adams – vokal
* Ross the Boss – Gitar
* Joey DeMaio – Bass
* Scott Columbus – Trommer

## Referanser


## Eksterne lenker
*
Terrasseblokk

**Terrasseblokk** er en boligblokk hvor etasjene på én eller begge sider er trukket noe inn i forhold til etasjen under.

Blokktypen ble opprinnelig utviklet for bygging i bratt terreng, og slik kunne utnytte tomter som tidligere har vært ubebyggelig, men har senere også blitt bygget i flatt terreng, og gir da ofte fordelen med varierende leilighetsstørrelse og store altaner.

Særlig har Selvaag Gruppen stått  for mye utbygging mer terrasseblokker, blant annet på Vestli og Etterstad i Oslo.
Mauricio Soler

**Juan Mauricio Soler Hernández** (født 14. januar 1983 i Ramiriqui) er en colombiansk profesjonell landeveissyklist.

Han vant den 9. etappen i Tour de France 2007, og vant også klatretrøya. Året etter brøt han på 5.etappe

Soler lå på andreplass i sammendraget under Sveits rundt 2011 da han fløy inn i et gjerde. Han ble lagt i koma og ble liggende på sykehus i fire måneder. Seks måneder etter ulykken var han sterk nok til å reise hjem til Colombia.

## Referanser

 
## Eksterne lenker
* 
*
Presidio Modelo

**Presidio Modelo** var et stort fengselskompleks på øya Isla de la Juventud på Cuba. Det ble bygget av diktatoren Gerardo Machado i perioden 1926–1931, etter mønster fra Stateville Correctional Center i Illinois, USA. Hver av de seks store, runde bygningene rommet rundt  fanger, og til sammen var det plass til  fanger.

Etter at Fulgencio Batista kom til makten ved et statskupp på Cuba i 1952 ble blant annet Fidel Castro holdt som fange her fra 1953 til 1955, etter at han hadde ledet et mislykket forsøk på maktovertakelse.

Presidio Modelo er nå nedlagt og forfalt som fengsel, men administrasjonsbygningen brukes som skole og forskningssenter for unge kommunister. Fengselet er erstattet av moderne fengsler på andre deler av øya. 

## Eksterne lenker
* Museet ''Presidio Modelo''
* Presidio Modelo
Ibsennett

**Ibsennett** var opprettet som et nettsted for samle og tilgjengeliggjøre stoff relatert til Henrik Ibsen. Nettstedet ble initiert og driftet av Nasjonalforeningen for Ibsensatsingen, og ble formelt åpnet av kulturminister Valgerd Svarstad Haugland i 2002. Ibsennett ble således en møteplass for Ibsendyrkere og -forskere over hele verden med over en million treff pr. måned. Sidene inneholdt nyhetsstoff, nyskrevne vitenskapelige artikler, nettbaserte utstillinger, lenker til filmer og tekstsamlinger på ulike språk, opplysninger om Ibsen som tegner og maler, portrettarkiv og oversatt litteratur (blant annet John Northams oversettelser av *Peer Gynt* og samtlige Ibsens *Poems*).

Ibsennett ble i 2005 samlokalisert med sekretariatet for Ibsenåret AS i kontorer i tredje etasje i Arbins gate 1, (i samme bygård som Ibsenmuseet i Oslo). Da sekretariatet ble avviklet sommeren 2007 ble Ibsennett flyttet til Nasjonalbiblioteket i Henrik Ibsens gate 110 og lagt under deres administrasjon.

Fra 2014 ble nettstedet overført til adressen nb.no/ibsen, som opphørte i 2017. Nasjonalbiblioteket overførte innholdet fra nettstedet til Senter for Ibsen-studier, som i perioden 2020-2023 har integrert store deler av innholdet i Det virtuelle Ibsensenteret.

Det opprinnelige nettstedet er bevart som historisk dokumentasjon ved Nasjonalbibliotekets nettarkiv.

## Redaksjonen
*Jens-Morten Hanssen, redaktør og prosjektleder
*Benedikte Berntzen, medarbeider

### Redaksjonsråd 2009-2014
*Nina Alnæs, pedagog og Ibsenforsker, skoleetaten, Oslo kommune.
*Stig Bang, dramatiker, forfatter, nettformidler og ansvarlig for NBdigital, Nasjonalbiblioteket.
*Ba Clemetsen, programansvarlig og sjef for Ibsenfestivalen, Nationaltheatret.
*Erik Henning Edvardsen, museumsleder, Ibsenmuseet i Oslo.
*Frode Helland, professor og senterleder, Senter for Ibsen-studier, UiO. (**vararepresentant**)
*Christian Janss, sjefsfilolog, Henrik Ibsens skrifter.
*Jon Nygaard, professor, Institutt for teatervitenskap/Senter for Ibsenstudier, UiO.

### Redaksjonsråd 2001-2009
*Merete Morken Andersen, forfatter og forlagsredaktør, H. Aschehoug & Co. (W. Nygaard).
*Knut Brynhildsvoll, professor, Senter for Ibsen-studier, UiO.
*Erik Henning Edvardsen, museumsleder, Ibsenmuseet i Oslo (**rådsleder**).
*Gunnar Liestøl, førsteamanuensis, Institutt for medier og kommunikasjon, UiO.
*Terje Mærli, teaterregissør (frilans).
*Helge Rønning, professor, Institutt for nordisk språk og litteratur/Institutt for medier og kommunikasjon, UiO.

### Oversettere
*Diane Oatley (engelsk)
*Sabine Richter (tysk)

## Eksterne lenker
* ibsen.nb.no
* Det virtuelle Ibsensenteret
José Iván Gutiérrez

**José Iván Gutiérrez Palacios** (født 27. november 1978 i Suances, Cantabria) er en tidligere profesjonell, spansk landeveissyklist. Han har vært nasjonal mester i Spania, dobbel spansk mester i tempo, og han har sølvmedalje i VM i temporitt fra 2005. Han syklet 13 sesonger for det spanske laget Banesto/Caisse d'Epargne/Movistar Team.

## Referanser


## Eksterne lenker
* 
*
José Enrique Gutiérrez

**José Enrique Gutiérrez Cataluña** (født 1974) er en profesjonell spansk landeveissyklist. Høydepunkter i hans karriere inkluderer andreplass sammenlagt i Giro d'Italia 2006, etappeseier i Vuelta a España 2004 og to etappeseire i Dauphiné Libéré.

Gutiérrez sitt navn ble omtalt under Operasjon Puerto-skandalen, og han ble umiddelbart "inaktiv" i sykkelsporten (selv om han ikke, ifølge lagleder John Lelangu, ble suspendert eller sparket) og fullførte derfor ikke sykkelåret 2006.

## Lag
* Kelme – Costa Blanca (1998–2003)
* Phonak Hearing Systems (2004–2006)
* Team LPR (2007)
* Rock Racing (2009)
* Gobernacion de Antioquena – Indeportes Antioqua (2011–)

## Referanser


## Eksterne lenker
*
Cuyahoga Valley nasjonalpark

**Cuyahoga Valley nasjonalpark** er en nasjonalpark i delstaten Ohio, USA. Parken ble etablert 21. oktober 2000, og er på 133 km². De viktigste naturattraksjonene i nasjonalparken er landskapet langs Cuyahoga-elva mellom Akron og Cleveland nordøst i delstaten Ohio i USA. 

Parken er den eneste nasjonalparken i Ohio. *Cuyahoga* betyr «krokete elv» på Mohawk-språket. Den ble opprinnelig opprettet som et «US National Recreational Area» 27. desember 1974, og gjort om til nasjonalpark av Kongressen 11. oktober 2000.

## Se også
* Nasjonalparker i USA

## Eksterne lenker
*
Egoi Martínez

**Egoi Martínez de Esteban** (født 15. mai 1978, Etxarri, Navarra) er en spansk tidligere profesjonell  landeveissyklist. I sitt første Tour de France fullførte Martínez på 41.-plass sammenlagt i Tour de France 2004. Han syklet nesten hele sin karriere for det baskiske laget Euskaltel-Euskadi.

## Tour de France
* 2012 – nr. 17 sammenlagt
* 2011 – nr. 33 sammenlagt
* 2010 – nr. 39 sammenlagt
* 2009 – nr. 44 sammenlagt
* 2008 – nr. 50 sammenlagt
* 2007 – nr. 61 sammenlagt
* 2006 – nr. 42 sammenlagt
* 2005 – nr. 48 sammenlagt
* 2004 – nr. 41 sammenlagt

## Referanser


## Eksterne lenker
* 
*
Martin Elmiger

**Martin Elmiger** (født 23. september 1978 i Hagendorn) er en tidligere profesjonell, sveitsisk landeveissyklist, som ble proff i 2001. Elmiger var på Phonak-laget fra 2002-2006. I 2007 vant han Tour Down Under i Australia sammenlagt.

På 11. etappe i Tour de France 2008 ble han nummer to etter å ha blitt slått av Kurt Asle Arvesen i spurten

## Meritter

;2000
:Stausee-Rundfahrt Klingnau
;2001
: Sveitsisk Mester Landevei
;2002
:Circuito de Getxo
;2003
:Grand Prix du canton d'Argovie
;2004
:3. etappe, Grand Prix du Midi Libre
;2005
: Sveitsisk Mester Landevei
:1. etappe (TTT), Catalonia rundt
;2007
:Sammenlagt, Tour Down Under
:Grand Prix d'Isbergues
;2008
:3.-plass sammenlagt og 2. etappe, Tour de Picardie
;2010
:Tour de la Somme
: Sveitsisk Mester Landevei
:Sammenlagt og 4. etappe, Firedagers i Dunkerque
;2013
:Sammenlagt og 1. etappe, Tour du Limousin
;2014
: Sveitsisk Mester Landevei

## Referanser


## Eksterne lenker
* 
*
Dmitrij Fofonov

**Dmitrij Fofonov** (kasakhisk: **Дмитрий Фофонов**; født 15. august 1976 i Almaty) er en tidligere profesjonell kasakhstansk landeveissyklist.

Den 27. juli 2008 (siste dagen i Tour de France) ble han tatt for doping (heptaminol). Det skal ha vært etter den 18. etappen mellom Bourg d'Oisans og St. Etienne at testen ble foretatt. Fofonov selv sier at han kjøpte noe på internett uten å fortelle om det til lagets medisinske apparat. Han fikk tre måneders utestengelse.

Etter å ha avsluttet sin aktive karriere i 2012 har han fortsatt i Astana som sportsdirektør.

## Meritter

;1998
: Nasjonal Sprint-mester
:15. etappe, Commonwealth Bank Classic 
:Touf of China
;2000
: Nasjonal Sprint-mester
:Zellik-Galmaarden
: Nasjonal Mester Tempo
;2002
:14.-plass sammenlagt, Catalonia rundt
::7. etappe
;2004
:4.-plass, Züri-Metzgete
:87.-plass, Tour de France
:3.-plass, 18. etappe
;2005
:4.-plass, Nasjonalt mesterskap landevei
;2006
:20.-plass, Paris–Nice
:32.-plass sammenlagt, Vuelta a España
:2.-plass, 19. etappe
:3. etappe, Tour Méditerranéen
;2007
:16.-plass sammenlagt, Critérium du Dauphiné Libéré
;2008
:19.-plass sammenlagt, Tour de France
:7. etappe, Critérium du Dauphiné Libéré
;2009
:Asiatisk Mester Landevei
:3. etappe, Tour du Loir-Et-Cher 
: Nasjonal Mester Landevei
:6.-plass sammenlagt, Tour of Qinghai Lake
;2010
:12.-plass, VM i landeveissykling
;2012
:13.-plass sammenlagt, Belgia rundt

## Referanser


## Eksterne lenker
*
Akron

**Akron** er en amerikansk by og administrasjonssentrum i fylket Summit County i delstaten Ohio i USA. Byen ligger mellom Cleveland i nord og Canton i sør. Den ligger nordøst i Ohio ved Cuyahoga-elva ca. 100&nbsp;km vest for grensa til Pennsylvania. Akron hadde  innbyggere i 2010 ifølge United States Census Bureau.

Sørøst for byen ligger Akron–Canton lufthavn.

## Referanser


## Eksterne lenker
*
Crater Lake nasjonalpark

**Crater Lake nasjonalpark** er en nasjonalpark sør i delstaten Oregon, USA. Parken ble etablert 22. mai 1902, noe som gjør den til USAs sjette eldste nasjonalpark. Parken har et areal på 741 km². De viktigste naturattraksjonene i nasjonalparken er Crater Lakes kaldera, som ligger i restene av den ødelagte vulkanen som har fått navnet Mount Mazama. 

Innsjøen er 597 m dyp, noe som gjør den til den dypeste innsjøen i USA, den nest dypeste innsjøen i Amerika og nummer syv på listen over verdens dypeste innsjøer. Kanten på calderaen varierer i fra  2100 til 2400 moh. Den gjennomsnittlige høyden på selve innsjøen er 1883 moh. Crater Lake har ingen inn- eller utløp. Vannet i sjøen har oftest en skarp blåfarge.
Den imponerende gjennomsnittlige dybden på denne vulkanske innsjøen skyldes det relativt fuktige klimaet som er typisk for toppen av Cascade Mountains. 

## Eksterne lenker
*
Jérôme Pineau

**Jérôme Pineau** (født 1980) er en fransk, tidligere profesjonell  landeveissyklist.

## Tour de France
;Tour de France 2007
* 12.-plass på den 7 etappen
* 10.-plass på den 6 etappen
;Tour de France 2006
* 83. sammenlagt
* 6.-plass på den 21 etappen
;Tour de France 2005
* 43. sammenlagt
* 12.-plass på den 18 etappen
* 9.-plass på den 9 etappen
* 12.-plass på den 6 etappen
* 8.-plass på den 2 etappen
;Tour de France 2004
* 27. sammenlagt
* 4.-plass på den 11. etappen
* 7.-plass på den 7. etappen
* 13.-plass på den 2. etappen
;Tour de France 2003
* 71. sammenlagt
* 15.-plass på den 4. etappen
;Tour de France 2002
* 87. sammenlagt
* 2.-plass på den 11. etappen

## Referanser


## Eksterne lenker
* 
*
Sérgio Paulinho

**Sérgio Miguel Paulinho Moreira** (født 26. mars 1980 i Oeiras i Portugal) er en tidligere profesjonell portugisisk landeveissyklist. Han syklet for Team Saxo Bank.

Han største meritter er sølv i landeveisrittet under OL i Athen 2004, og etappeseier på den 10. etappen i Vuelta a España 2006 og den 10. etappen i Tour de France 2010.

Paulinho var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.

## Referanser


## Eksterne lenker
* 
* Hjemmeside
Steven de Jongh

**Steven de Jongh** (født 25. november 1973 i Alkmaar, Noord-Holland) er en tidligere profesjonell nederlandsk landeveissyklist. Han syklet de siste fire sesongene av sin karriere for det belgiske laget Quick Step-Innergetic, før han ble sportsdirektør i Team Sky. Han trakk seg fra jobben i 2012 etter å ha innrømmet å ha inntatt ulovlige preparater tidlig i karrieren.

## Viktigste seire

;1994
* 6. etappe Olympia's Tour
* Dokkum Woudenomloop

;1998
* 2. etappe Postgirot Open
* Sluttrunden Postgirot Open
* 4. etappe Étoile de Bessèges

;2000
* Veenendaal-Veenendaal
* Schaal Sels
* Nationale Sluitingsprijs

;2001
* Veenendaal-Veenendaal

;2002
* 1. etappe del B Postgirot Open
* 2. etappe Postgirot Open
* 2. etappe Ronde van Nederland
* Schaal Sels

;2003
* E3-Prijs Vlaanderen
* 3. etappe del A De Panne-Koksijde tredagers
* Schaal Sels

;2004
* Kuurne-Brussel-Kuurne

;2005
* Nokere Koerse

;2006
* 3. etappe del A De Panne-Koksijde tredagers
* Delta Ronde van Midden-Zeeland
;2007
* 1. etappe Tour of Qatar
* GP Briek Schotte
* Omloop van het Houtland Lichtervelde
* Omloop Wase Scheldeboorden
;2008
* Kuurne-Brussel-Kuurne

## Tour de France
* 2001 – ikke avsluttet
* 2006 – ikke avsluttet
* 2007 – 123

## Sykkellag
* 1995 – TVM (praktikant fra 01-09)
* 1996 – TVM-Farm Frites
* 1997 – TVM-Farm Frites
* 1998 – TVM-Farm Frites
* 1999 – TVM-Farm Frites
* 2000 – Rabobank
* 2001 – Rabobank
* 2002 – Rabobank
* 2003 – Rabobank
* 2004 – Rabobank
* 2005 – Rabobank
* 2006 – Quick Step-Innergetic
* 2007 – Quick Step-Innergetic
* 2008 – Quick Step
* 2009 – Quick Step

## Referanser


## Eksterne lenker
* 
*
Iñaki Isasi

**Iñaki Isasi Flores** (født 20. april 1977 i Respaldiza, Alava) er en tidligere profesjonell spansk landeveissyklist. Han var profesjonell fra 2001 til 2011 og syklet hele sin karriere for det spanske laget Euskaltel-Euskadi.

## Referanser


## Eksterne lenker
*
Beryl

:*For kvinnenavnet, se [[Beryl (navn)]].*

**Beryl** er en tidligere fri kompositt vindushåndterer som dro nytte av OpenGL for vindussystemet X. Det er et avstikkerprosjekt fra Compiz.

Bruk av OpenGL flytter tegne-belastning fra prosessoren til GPU, dersom det finnes en tilgjengelig GPU. Det medfører et mer responsivt skrivebord, samtidig som det frigjør prosessorkraft som kan benyttes til nødvendige operasjoner, og fører til et mer visuelt estetisk skrivebordsmiljø.

I dag og utvikles Beryl videre som en utvidelsespakke til Compiz, under navnet Compiz-Fusion, som også inneholder utvidelsene som tidligere var compiz-extras.

## Historie
### Navnet
Beryl-prosjektet er en avstikker fra Compiz-prosjektet. **Compiz-Quinstorm** var det opprinnelige navnet til Beryl, som opprinnelig var utviklingsnavnet for et sett med utvidelser til Compiz vindushåndtereren. 19. september 2006 annonserte utviklerne at Quinstorm hadde utviklet seg for langt bort fra det originale Compiz-vanilla. Da David Reveman og utviklerne av Compiz-vanilla nektet å legge inn Quinnstorm-endringene i Compiz-vanilla, ble det avgjort å fisjonere, og Beryl ble brukt som det offisielle nye navnet.

### Opprinnelse
20. oktober 2006 ble versjon 0.1.1 utgitt i de opprinnelige Compiz-Quinstorm pakkekildene og på speil. Den 15. mars 2007 ble versjon 0.2.0 FINAL offisielt lansert, og 18. mars 2007 ble siste bugfiks sluppet.

### Videreutvikling
30. mars 2007 ble det annonsert at Compiz og Beryl ville fusjonere igjen. I dag er Compiz vindushåndtereren og Compiz-fusion et sett med utvidelser, som består av alle funksjonene i Beryl og det tidligere *Compiz-extras*.

20. juni 2007 ble den første offisielle versjonen av Compiz-Fusion klar.

## Systemkrav
Ifølge Beryls ofte stilte spørsmål, kjører Beryl akseptabelt på en GeForce 3/Intel i855/Radeon 7500, 256MB RAM og 1.2GHz prosessor. Xorg versjon 7.1 og en ny versjon av Mesa 3D er anbefalt.

## Vindusdekorasjoner
Som Compiz og ulikt tradisjonelle vindushåndterere, flytter Beryl det å tegne vinduskanter til et separat program, som kjører som en separat prosess, kalt en vindusdekorator. Det er tre vindusdekoratører som Beryl kan bruke, alle er oppkalt etter forskjellige typer av *bergarten beryl*, selv om bare *Emerald* blir regnet som stabil.
* **Emerald** – standard vindusdekoratøren og fortsettelsen av ''cgwd'', som har dets eget temaformat og støtter effekter som semigjennomsiktighet. En avstikker fra Compiz' gtk-vindusdekorator.
* **Heliodor** – en annen avstikker fra Compiz' gtk-vindusdekorator, som støtter Metacity-tema.
* **Aquamarine** – støtter KWin-tema.

## Galleri

Fil:Beryl.png | Beryl som bøyer et vindu for å vise hva som ligger bak det.
Fil:Beryl_wobbly.png | Gelévinduseffekt, som kan vises når vinduer flyttes.
Fil:Beryl cube.png | Emerald vindusdekorator viser vinduskant-temaet «Glass» under Beryl.


## Se også
*Compiz
*OpenGL
*Ubuntu
*Linux

## Referanser


## Eksterne lenker
*
Geoffroy Lequatre

**Geoffroy Lequatre** (født 30. juni 1981 in Pithiviers) er en profesjonell fransk landeveissyklist. Hans største seier er sammenlagtseieren i Tour of Britain 2008.

## Lag
* 2004-2005 Crédit Agricole
* 2006-2007 Cofidis
* 2008-2009 Agritubel
* 2010-2011 Team RadioShack
* 2012-2013 Bretagne-Schuller

## Referanser


## Eksterne lenker
* 
*
Beginerhusene i Kortrijk

**Beginerhusene i [[Kortrijk]]** (ned.: *Het Sint-Elisabethbegijnhof van Kortrijk*) er et av de best bevarte beginerhusene i Flandern. Komplekset består nå av 41 små barokke, hvitmalte hus fra det 17. århundre, et «bydelshus» og et kapell bygget i 1465. Beginerhusene ble stiftet av Joanna av Konstantinopel, grevinne av Flandern i 1238.

## Historikk
Husene lå mellom grevens residens, bymurene og *Sint-Maarten-kirkegården* ikke langt fra «Vår Frue av Pameles» kirke. De har flere ganger blitt redusert til ruiner, rundt gyldne sporer-slaget i 1302, etter slaget ved Westrozebeke i 1382 og av franskmennene i 1684. Huset med den doble trappegavlen ble bygget i 1649 og var bosted for beginernes «priorinne» (*grootjuffrouw*). Det er nå innredet til museum. Beginerhusenes kapell ble oppført i 1464 og var opprinnelig gotisk men ble ombygget i det 18. århundre.

## Erkjennelse
* 1998 På UNESCOs verdensarvliste sammen med tolv andre flamske beginerhus

## Eksterne lenker
* 
* Nettsted om beginerhusene (nederlandsk)


Fil:Begynhof Saint Elisabeth gate.jpg|Inngangsporten
Fil:Begijnhofkortrijk.jpg|Begijnhofmuseet
Fil:Begijnhof Saint Elisabeth courtyard southeast.jpg|Sørøstlig del
Fred Rodriguez

**Fred Rodriguez** (født 3. september 1973 i Bogotá, Colombia) er en profesjonell amerikansk landeveissyklist. Hans kallenavn er **Fast Freddie** (Raske Freddie) på grunn av hans erfaring som sykkelspurter. Rodriguez var en av Robbie McEwens viktigste hjelperyttere. Han har vunnet det amerikanske mesterskapet fire ganger.

## Referanser


## Eksterne lenker
* 
*
Francisco Ventoso

**Francisco José Ventoso Alberdi** (født 6. mai 1982 i Reinosa i Cantabria) er en profesjonell spansk landeveissyklist.

## Meritter

;2004
:Etappeseier Tour of Qatar
:USPro Championship 
;2006
:Etappeseier Euskal Bizikleta
:Etappeseier Vuelta a España
;2007
:Tre etappeseire i Vuelta a Castilla y León 
;2008 
:Etappeseier Vuelta a Castilla y León 
:Etappeseier Vuelta Ciclista a la Rioja
;2009
:Sammenlagt Paris–Corrèze
:Etappeseier Vuelta a la Comunidad de Madrid
:Etappeseier Tour du Gévaudan Languedoc-Roussillon
:Sammenlagt og to etapper Cinturo de l'Emporda 
:Gran Premio Bruno Beghelli
:Sammenlagt og etappeseier Tour of Hainan 
;2010
:Etappeseier Vuelta a Andalucia / Ruta Del Sol
:Etappeseier Ster Elektrotoer
:Etappeseier  Vuelta a la Comunidad de Madrid
:Paris–Brussel
;2011
:Etappeseier Tour Down Under
:Etappeseier Vuelta a Andalucia / Ruta Del Sol
:To etappeseire i Vuelta a Castilla y León
:6. etappe i Giro d'Italia
;2012
:9. etappe  i Giro d'Italia
: Spansk mester i landeveisritt

## Referanser


## Eksterne lenker
* 
*
Russlands flyvåpen

**Russlands flyvåpen** (russisk:Военно-воздушные силы России) (**V**ojenno-**V**ozdusjnye **S**ily Rossii (VVS)) har siden 2015 vært en våpengren innen De russiske luft- og romfartsstyrkene. 

Russlands marine har sin egen, selvstendige gren: Russlands marineflyvåpen. Det russiske luftforsvaret er et av de største i verden når det gjelder militært materiell, men dårlig økonomi og vedlikehold har gjort at styrken ikke er like sterk som under Russlands forgjenger, Sovjetunionen. Noe henger likevel igjen fra den kalde krigen: Russland har, som de eneste sammen med USA, dedikerte bombefly.

## Sammensetning

* 4. fly- og luftforsvarsarmé
* 6. fly- og luftforsvarsarmé
* 11. fly- og luftforsvarsarmé
* 14. fly- og luftforsvarsarmé
* 45. fly- og luftforsvarsarmé

* Transportflyvåpenet i Russland
* Langtrekkende bombeflykommando (del av kjernefysisk triade)

## Historie

VVS ble grunnlagt da Sovjetunionen gikk i oppløsning i desember 1991. Russland fikk da beholde 40 % av materiellet og 65 % av personellet i organisasjonen, som til da hadde tilhørt Sovjetunionen. Russland fikk også beholde mesteparten av kommandoene: *Langtrekkeviddestyrken* (Дальняя Авиация, Dalnjaja Aviatsija) som hadde bombeflyene og atomvåpnene, *transportstyrken* og *front-styrken* som hadde jagerfly, jagerbombere og andre multirolle-kampfly.

VVS har deltatt i tre kriger &ndash; den første tsjetsjenske krig (1994–96), den andre tsjetsjenske krig (1999–2002) og krigen i Sør-Ossetia (2008).

## Materiell
VVS har rundt 2&nbsp;400 kampfly og 3&nbsp;365 luftfartøy totalt. Det er her verdt å merke seg at mange av disse er i svært dårlig stand, og derfor ikke er operative. VVS har hatt et ønske om å vrake mye av dette gamle utstyret, og kjøpe nytt utstyr med bedre teknologi isteden. Dårlig økonomi, som var grunnen til det dårlige vedlikeholdet i utgangspunktet, har hindret en slik utstyrsfornying. Det har derfor blitt gjennomført oppgraderinger på noe av det eksisterende utstyret i stedet, samt noen minimale investeringer i nye fly.

## Referanser


## Eksterne lenker

* Uoffisiell hjemmeside 
* REDSTARS Nyheter, analyser og rapporter om det russiske forsvaret og det russiske luftforsvaret 
* VVS Order of Battle 
* Bilder fra det russiske luftforsvaret 
* Oversikt over russiske flystasjoner
Aleksandr Botsjarov

**Aleksandr Botsjarov** (russisk: **Александр Бочаров**; født 26. februar 1975 i Irkutsk) er en profesjonell russisk landeveissyklist. Han syklet sist for det russiske laget Katjusja. Han vant Tour Méditerranéen i 2008.

## Lag
* AG2r Prévoyance (2000–2003)
* Crédit Agricole (2004–2008)
* Katjusja (2009–2010)

## Referanser


## Eksterne lenker
*
Nissan Laurel

**Nissan Laurel** er en bilmodell fra japanske Nissan, også solgt under navnet Datsun på eksportmarkeder fram til 1984. Den ble produsert fra 1968 til 2002 i åtte generasjoner og ble levert som 4 dørs sedan eller 2 dørs hardtop Bilen ble levert med mange forskjellige motorer. De vanligste i Norge var:
*2.0, 114 hk 4 syl rekkemotor (C130)
*2.0, 115 hk 6 syl rekkemotor (C130 & 230)
*2.4, 136 hk 6 syl rekkemotor (C230)
*2.0, 100 hk 4 syl rekkemotor (C32)
*2.8,  90 hk 6syl diesel rekkemotor (C31 & 32)
*3.0i, 156hk 6 syl V-motor (C32)

Dieselmotoren hadde samme grunnkonstruksjon som den 6-sylindrede bensin rekkemotoren i de tidlige modellene, mens de senere modellene hadde en annen konstruksjon. De 4-sylindrede motorene i Laurel er urelatert til de 6-sylindrede, selv om de sistnevnte også kom i 4 sylindret versjon som både bensin og diesel i andre Datsun og Nissan-biler. Den 4-sylindrede G20-motoren i C130 var unik for Laurel og fantes ikke i noe annet kjøretøy.  Bilene kunne leveres med automatgir, samt 4 og 5 trinns manuelt gir.. Bilene ble også ofte levert med mye luksus. Elektriske vinduer, elektriske speil og elektrisk antenne kunne fås på alle biler fra 1980 til 1990, da bilene ble for dyre å importere med norske avgifter. Ekstrautstyr kunne også for eksempel være takluke, treimitert interiør, opplyste askebeger bak, spoiler, tåkelys (veldig ettertraktet i dag), fartsholder, stemmevarsling (sier ifra om dører, drivstoffnivå o.l.), varmeseter, lys på åpne dører, motorvarmer og digitale instrumenter.

Nissan Laurel er nært beslektet med Nissan Skyline.
Før Nissan kjøpte dem opp var det Prince Motor Company som stod for produksjonen, og da hadde Skyline og Laurel motsatt rolle av i dag, dvs at Skyline var luksuriøs mens Laurel var sportslig.

Fra 1987 (facelift) modellen og ut var Laurel eneste bil i Norge som ble levert med klimaanlegg som standardutstyr.
Christophe Kern

**Christophe Kern** (født 1981) er en profesjonell fransk landeveissyklist.

## Meritter

;1999
: Junior-VM Landeveissykling
;2002
:Liège-Bastogne-Liège U23
;2003
:GP Rudy Dhaenens
;2004
:1. etappe, Tour de l'Avenir
;2011
: Nasjonal Mester Landevei
:5. etappe, Critérium du Dauphiné

## Referanser


## Eksterne lenker
* 
*